Il-ġibda għan-nisa, l-ambizzjonijiet politiċi tiegħu u l-qtil. Kollox inkiteb f’madwar 30 ittra li Jackie Kennedy, mart l-ex President Amerikan John Fitzgerald Kennedy, kitbet lill-qassis Irlandiż Joseph Leonard bejn l-1950 u l-1964. The Times tal-Irlanda tirraporta fi storja esklussiva li l-ittri, li se jiġu rkantati x-xahar id-dieħel, fihom aktar minn 130 paġna. L-eks First Lady iltaqgħet mal-qassis darbtejn biss matul iż-żjarat li għamlet f’Dublin u meta kellha biss 21 sena, iżda bdiet tiktiblu regolarment u titolbu l-pariri. Jackie kienet kitbitlu li qed tibgħatlu l-ittri biex tnaqqas il-piż minn fuq il-kuxjenża. “Kieku ma niktibx lilek, ma nikteb lil ħadd.” JFK kien assassinat fit-22 ta’ Novembru 1963 f’Dallas, Texas, u l-ittri ta’ Jackie lil Fr Leonard waqfu biss meta miet is-sena ta’ wara.